Document ID: /roh_data/filtered/fineweb-2-filterrobots_roh.jsonl.gz/46744

Oz, venderdi ha gì lieu l’emprim trenament inuffizial per las cursas da patinadi da sveltezza a San Murezzan. Quai en il rom dals gieus olimpics d’enviern dals giuvenils. Era sche las preparativas èn s'avanzadas bain ils ultims dis na cuntenta la glimada finala dal glatsch olimpic betg a Louis Schönbächler il responsabel per il glatsch.
Il motiv è ch’ins saja radund 10 dis en retard cun la preparaziun dal glatsch e che quest retard chaschuna uss anc intgins problems. En il medem mument haja el dentant era fitg gronda speranza che tut vegn a finir bain e che las cursas da patinadi da sveltezza vegnian ad avair lieu uschia sco planisà.
RTR Telesguard 17:40